Sistema de reg per goteig en una vinya.
El Departament posa en marxa iniciatives que poden permetre a regants i comunitats de regants assolir un millora integral en els regadius, tant des del punt de vista d'estalvi energètic, com d'eficiència en l'ús de l'aigua, la qual cosa ens haurà de permetre:
El Departament posa en marxa l' Oficina del Regant per a la promoció, la coordinació i l' organització d'actuacions de formació i transferència tecnològica en reg, i per actuar com a suport en la cadena d'assessorament al regant.
L'oficina del regant dóna suport a les iniciatives, tant públiques com privades, relacionades amb tot allò que fa referència al regadiu amb la finalitat de promoure l'ús eficient de l'aigua de reg, la millora de la competitivitat tècnica-econòmica de les explotacions de regadiu i la seva sostenibilitat mediambiental.
L'Oficina del regant, a través dels recursos del programa d'innovació rural del Departament, programa activitats en les diferents zones de regadiu de Catalunya per:
Assaig ús eficient de l'aigua de reg
El Departament ha tancat la negociació amb la Comissió Central de Subministraments i les Comunitats de Regants de tal manera que a partir d'ara, les Comunitats de Regants tindran la possibilitat de contractar l'electricitat a través de la Comissió Central de Subministraments a preus més assequibles.
Des d'aquest any, les Comunitats de Regants poden utilitzar una plataforma electrònica de contractació d'energia elèctrica de forma conjunta per tal d'obtenir una millora econòmica en el subministrament d'energia elèctrica com a resultat de la contractació conjunta mitjançant un procediment de licitació/subhasta anual amb les comercialitzadores elèctriques.
Actualment hi ha 42 Comunitats de Regants adherides a la plataforma.
La climatologia a Catalunya es caracteritza per tenir zones de baixa pluviometria i llargs períodes de sequera, cosa que obliga a racionalitzar i optimitzar la gestió de l'aigua.
A més, hi ha un augment de la demanda que comporta la necessitat de trobar nous recursos complementaris o alternatius com ara les aigües residuals depurades o regenerades.
A Catalunya hi ha 510 estacions depuradores d'aigües residuals (EDAR) i cada any aboquen al voltant de 700 hm3 d'aigua depurada.
La reutilització d'aquesta aigua permet garantir la qualitat i la quantitat d'aigua disponible sense dependre de l'estacionalitat del recurs i pot fer-se de manera indirecta o directa:
Evolució volum d'aigua reutilitzada directament segons usos (hm3).
En funció de l'ús previst per a l'aigua depurada s'han de complir uns criteris de qualitat i per tant, existeixen diferents tractaments de regeneració.
La normativa de referència (Reial Decret 1620/2007 de 7 de desembre de 2007 pel qual es regula el règim jurídic de la reutilització de les aigües depurades) desenvolupa els procediments, requeriments i controls que han de complir aquestes aigües i quins són els usos permesos i no permesos.
Per a usos agrícoles s'ha de complir que la qualitat de l'aigua regenerada sigui de tipus 2.1, 2.2 o 2.3 segons el RD de Reutilització.
Els tractaments de regeneració inclouen les següents operacions:
Aquestes són les principals estacions depuradores que incorporen un tractament de regeneració (ERA) per obtenir aigua amb la qualitat necessària per a l'ús agrícola:
Com a conseqüència de l'augment del preu de l'energia elèctrica en els darrers anys, moltes explotacions agrícoles que requereixen d'energia elèctrica per regar, veuen la seva rendibilitat molt agreujada.
Per tant es plantegen diverses alternatives orientades a disminuir la factura elèctrica, com ara l'autoconsum mitjançant energies renovables.
Es tracta que les pròpies comunitats de regants o regants individuals, generin part o la totalitat de l'energia que consumeixen utilitzant fonts renovables com l'eòlica, la hidràulica i la solar fotovoltaica, entre d'altres.
Aquest sistema d'autoconsum comporta importants avantatges: les pròpies de la utilització d'energies renovables, la rebaixa del cost energètic dels bombament i una menor dependència d'un mercat elèctric força volàtil i amb contínues oscil·lacions de preus.
La normativa de referència és el RD 900/2015, el qual regula les condicions administratives, tècniques i econòmiques de l'autoconsum.